Document ID: /roh_data/filtered/fineweb-2-filterrobots_roh.jsonl.gz/19995

Las consequenzas da la crisa da corona na tutga betg tuttina ferm il commerzi en detagl svizzer. Tenor in'analisa da la banca Credit Suisse sa reducescha la svieuta annuala tar stizuns senza victualias per radund 20%. Era sche tut las butias pudessan puspè avrir ils 11 da matg: ina buna part da la svieuta annuala saja persa. Butias cun victualias pon quintar cun ina svieuta normala.
Il grond profitur dal «Lockdown» è la purschida online. Tenor l'analisa possian els quintar cun 30% dapli svieuta. Ils mais mars, avrigl e matg possia il commerzi online quintar cun svieutas ch'i dat uschiglio be avant Nadal, scriva la CS.